<classify> Chanzo cha picha, Getty ImagesParis St-Germain wamempa mshambuliaji wa Ufaransa Kylian Mbappe kandarasi mpya ya miaka miwili yenye thamani ya 136m kwa matumaini ya kumshawishi mchezaji huyo mwenye umri wa miaka 25 kukataa kuhamia Real Madrid. AS - kwa KihispaniaArsenal ilituma maskauti kwa Molineux siku ya Jumamosi kuwatazama winga wa Wolves wa Ureno Pedro Neto na mshambuliaji wa Brentford wa Uingereza Ivan Toney, 27. HITCFrenkie de Jong hataki kuondoka Barcelona msimu huu wa joto licha ya ripoti kusema kuwa klabu hiyo ya Uhispania inataka kumuuza kiungo huyo wa kati wa Uholanzi, 26, ambaye anaendelea kuhusishwa na Manchester United. Football transfersChanzo cha picha, Getty ImagesVizuizi vya kifedha vya Barcelona vinamaanisha kuwa wataingia tu kwenye kinyanganyiro cha kumnunua Amadou Onana wa Everton ikiwa The Toffees watapunguza dau la pauni milioni 51 kumnunua kiungo huyo wa kati wa Ubelgiji, 22, ambaye pia anazivutia Manchester United, Arsenal na Chelsea. Sun SundayNewcastle United na Tottenham Hotspur wanafikiria kumnunua mshambuliaji wa Genoa wa Iceland Albert Gudmundsson mwenye umri wa miaka 25 msimu wa joto. CalciomercatoBrighton wako tayari kumuuza Kaoru Mitoma msimu huu wa joto kufuatia kumsajili winga wa Ghana Ibrahim Osman, 19, huku Barcelona, Manchester City, Manchester United na Chelsea wakihusishwa na mshambuliaji huyo wa Japan mwenye umri wa miaka 26. Football TransfersChanzo cha picha, Getty ImagesSevilla wanataka kumsajili mlinzi wa Arsenal Jakub Kiwior, 23, ambaye pia anavutiwa na AC Milan. FichajesBrighton ni miongoni mwa vilabu kadhaa vya Premier League vinavyomfuatilia mlinzi wa wa Borussia Dortmund Mjerumani Charles Herrmann mwenye umri wa miaka 18. Florian PlettenbergMtendaji mkuu wa Premier League Richard Masters yuko chini ya shinikizo kutoka kwa kundi la vilabu visivyofurahishwa na uongozi wake kuhusu masuala kadhaa. Mail Sunday  <topic>: MICHEZO 